**יחידה 11: פסחים פרק ה משנה א**

**זמן הקרבת קרבן תמיד וקרבן פסח**

**המשנה הראשונה עוסקת בזמני הקרבת קרבן התמיד ביחס לקרבן פסח, יש כאן דין מיוחד משום שקרבן הפסח הוא הקרבן היחיד שמוקרב לאחר קרבן התמיד, ולכן יש צורך לשנות את זמנו של הקרבת קרבן התמיד של בין הערביים.**

**משך הוראה מומלץ: שיעור אחד**

**מטרות**

1. הישג מושגי תוכן: התלמיד יידע מהו קרבן התמיד ושקרבנות התמיד הם המסגרת להקרבת כל הקרבנות בבית המקדש.

2. הישג הבנה ופרשנות: התלמיד יבין מהם זמני הקרבת קרבן התמיד וכיצד הם משתנים לצורך הקרבת קרבן הפסח, שבאופן יוצא דופן מוקרב אחריו.

**פתיחה**

מומלץ עוד לפני קריאת המשנה להסביר על קרבן התמיד, ועל כך שהוא מתחיל ומסיים את הקרבת הקרבנות בבית המקדש.

**גוף השיעור**

**א. מושגי תוכן**

יש להסביר מהו קרבן התמיד, כאשר מתמקדים בקרבן התמיד של בין הערביים (יש הסבר בחוברת לבין הערביים), כי זהו גם זמן הקרבת קרבן הפסח.

משימה 1 יש להעתיק את הפרטים הנכונים, המשפטים: א,ד,ה, הם נכונים.

משימה 2 היא משימה פשוטה, את זמן הקרבת קרבן התמיד התלמיד מעתיק מן המשנה, והוא צריך להבין שהפסח קרב אחריו, ולכתוב בזמן הקרבת קרבן הפסח את הזמן שאחרי התמיד.

**ב. הבנה ופרשנות**

משימה 3 היא משימה של הבנה של המשפטים המופיעים במשנה. כדאי להפנות את התלמידים לעיין שוב במשנה כולה לפני שהם עונים על שאלות (מבלבלות אך חשובות) אלו. בסעיף ה יש לשים לב שיש שתי תשובות נכונות – 2 ו-3.

צירי הזמן באים להראות למה צריך להקדים את זמן הקרבת קרבן התמיד. זמן הקרבת קרבן התמיד במהלך השנה כולה לא משאיר זמן להקרבת קרבן הפסח. לכן מקדימים את הקרבת התמיד בשעה בערב פסח. משימת האתגר היא לצייר לוח זמנים של הקרבת קרבן תמיד ערב ספח שחל ביום שישי, שבו הכל זז עוד שעה קדימה כדי לאפשר לאנשים להגיע למקומות הלינה שלהם לפני השבת.